**NÁRODNÁ RADA SLOVENSKEJ REPUBLIKY**

**IV. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Číslo: 1123/2007

**331a**

### S p o l o č n á s p r á v a

**výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) vo výboroch Národnej rady Slovenskej republiky v druhom čítaní**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre ľudské práva, národnosti a postavenie žien ako gestorský výbor k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

I.

Národná rada Slovenskej republiky uznesením z 19. júna 2007 č. 419 pridelila návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331)na  prerokovanie týmto výborom:

**Ústavnoprávnemu výboru** **Národnej rady Slovenskej republiky,**

**Výboru Národnej rady Slovenskej republiky pre financie, rozpočet a menu,**

**Výboru Národnej rady Slovenskej republiky pre sociálne veci a bývanie,**

**Výboru Národnej rady Slovenskej republiky pre obranu a bezpečnosť a**

**Výboru Národnej rady Slovenskej republiky pre ľudské práva, národnosti a postavenie žien.**

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov).

III.

Návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331) odporúčali Národnej rade Slovenskej republiky **schváliť s pripomienkami:**

- Ústavnoprávny výbor Národnej rady Slovenskej republiky uznesením z 5. septembra 2007 č. 217,

- Výbor Národnej rady Slovenskej republiky pre financie, rozpočet a menu uznesením z 5. septembra 2007 č. 183,

- Výbor Národnej rady Slovenskej republiky pre sociálne veci a bývanie uznesením z 5. septembra 2007 č. 71,

- Výbor Národnej rady Slovenskej republiky pre obranu a bezpečnosť uznesením zo 4. septembra 2007 č. 72,

- Výbor Národnej rady Slovenskej republiky pre ľudské práva, národnosti a postavenie žien uznesením zo 4. septembra 2007 č. 84.

IV.

Z uznesení výborov Národnej rady Slovenskej republiky uvedených pod bodom III. tejto správy vyplývajú tieto pozmeňujúce a doplňujúce návrhy:

**K** **čl. I**

1. V čl. I vo štvrtom bode v § 5c odseky 1 a 2 znejú:

„(1) Podľa tohto zákona sa dokončia aj konania začaté pred 1. novembrom 2007.

(2) Oprávnená osoba, o ktorej žiadosti bolo do 1. novembra 2007 právoplatne rozhodnuté, a ktorá spĺňa podmienky podľa § 2 ods. 3, môže v lehote do 30. novembra 2007 podať ministerstvu žiadosť o priznanie príspevku podľa tohto zákona.“.

V nadväznosti na zmenu účinnosti zákona sa navrhuje upraviť aj znenie odsekov 1 a 2 v čl. I štvrtom bode v § 5c.

*Ústavnoprávny výbor NR SR*

***Gestorský výbor odporúča schváliť***

**K čl. II**

1. V čl. II sa slová „30. septembra 2007“ nahrádzajú slovami „1. novembra 2007“.

*Ústavnoprávny výbor NR SR*

***Gestorský výbor odporúča schváliť***

1. V čl. II sa slová „30. septembra 2007“ nahrádzajú slovami „1. novembra 2007“.

V tejto súvislosti sa vykonajú úpravy v celom texte návrhu zákona.

Zmena účinnosti sa navrhuje z dôvodu zabezpečenia lehôt v legislatívnom procese (čl. 87 ods. 2 až 4 a čl. 102 ods. 1 písm. o) Ústavy Slovenskej republiky).

*Výbor NR SR pre financie, rozpočet a menu*

*Výbor NR SR pre obranu a bezpečnosť*

*Výbor NR SR pre sociálne veci a bývanie*

***Gestorský výbor odporúča neschváliť***

1. V čl. II sa slová „30. septembra 2007“ nahrádzajú slovami „1. novembra 2007“.

V tejto súvislosti sa vykonajú aj úpravy v čl. I štvrtom bode návrhu zákona.

*Výbor NR SR pre ľudské práva, národnosti a postavenie žien*

***Gestorský výbor odporúča neschváliť***

Gestorský výbor odporúča hlasovať o pozmeňujúcich návrhoch 1 a 2 spoločne s odporúčaním tieto schváliť; o pozmeňujúcich návrhoch 3 a 4 spoločne s odporúčaním tieto neschváliť.

V.

Gestorský výbor na základe stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331)vyjadrených v ich uzneseniach uvedených pod bodom III. tejto správy a stanovísk poslancov gestorského výboru vyjadrených v rozprave k tomuto návrhu zákona, podľa § 79 ods. 4 písm.  f) a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**odporúča**

Národnej rade Slovenskej republiky návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331)

**schváliť**

v znení schválených pozmeňujúcich návrhov uvedených v tejto správe.

Spoločná správa výborov Národnej rady Slovenskej republiky o prerokovaní návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. (tlač 331a)bola schválená uznesením gestorského výboru z 11. septembra 2007 č. 87. Týmto uznesením výbor zároveň poveril spoločného spravodajcu výborov Martina Kuruca predložiť návrhy podľa § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky.

Bratislava 11. septembra 2007

László Nagy v. r.

predseda Výboru Národnej rady Slovenskej republiky pre ľudské práva, národnosti a postavenie žien